CELEX: 31969R2261
Language: el
Date: 1969-11-13 00:00:00
Title: Κανονισμός (ΕΟΚ) αριθ. 2261/69 της Επιτροπής της 13ης Νοεμβρίου 1969 περί μη καθορισμού συμπληρωματικού ποσού για τις εσφαγμένες νήσσες και χήνες, προελεύσεως Ρουμανίας

Avis juridique important

|

31969R2261

Κανονισμός (ΕΟΚ) αριθ. 2261/69 της Επιτροπής της 13ης Νοεμβρίου 1969 περί μη καθορισμού συμπληρωματικού ποσού για τις εσφαγμένες νήσσες και χήνες, προελεύσεως Ρουμανίας  

Επίσημη Εφημερίδα αριθ. L 286 της 14/11/1969 σ. 0024 - 0025 Φινλανδική ειδική έκδοση: Κεφάλαιο 3 τόμος 2 σ. 0232  Δανική ειδική έκδοση: Σειρά I Κεφάλαιο 1969(II) σ. 0459  Σουηδική ειδική έκδοση: Κεφάλαιο 3 τόμος 2 σ. 0232  Αγγλική ειδική έκδοση: Σειρά I Κεφάλαιο 1969(II) σ. 0469  Ελληνική ειδική έκδοση: Κεφάλαιο 03 τόμος 4 σ. 0249  Ισπανική ειδική έκδοση: Κεφάλαιο 03 τόμος 3 σ. 0152  Πορτογαλική ειδική έκδοση : Κεφάλαιο 03 τόμος 3 σ. 0152 

ΚΑΝΟΝΙΣΜΟΣ (ΕΟΚ) αριθ. 2261/69 ΤΗΣ ΕΠΙΤΡΟΠΗΣ της 13ης Νοεμβρίου 1969 περί μη καθορισμού συμπληρωματικού ποσού για τις εσφαγμένες νήσσες και χήνες προελεύσεως ΡουμανίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 123/67/ΕΟΚ του Συμβουλίου της 13ης Ιουνίου 1967 "περί κοινής οργανώσεως αγοράς στον τομέα του κρέατος πουλερικών"(1),  τον κανονισμό αριθ. 163/67/ΕΟΚ της Επιτροπής της 26ης Ιουνίου 1967 "περί καθορισμού του συμπληρωματικού ποσού για τις εισαγωγές πτηνοτροφικών προϊόντων προελεύσεως τρίτων χωρών"(2), και ιδίως το άρθρο 4,  Εκτιμώντας:  ότι όταν για ένα προϊόν η τιμή προσφοράς "ελεύθερο στα σύνορα" πέφτει κάτω από την τιμή ανασχέσεως, η εισφορά η οποία επιβάλλεται στο προϊόν αυτό πρέπει να αυξάνεται κατά ένα συμπληρωματικό ποσό ίσο με τη διαφορά μεταξύ της τιμής ανασχέσεως και αυτής  της τιμής προσφοράς- ότι, εν τούτοις, η εισφορά δεν αυξάνεται κατά το συμπληρωματικό αυτό ποσό όταν πρόκειται για τρίτες χώρες οι οποίες είναι διατεθειμένες και δύνανται να εγγυηθούν ότι η τιμή που εφαρμόζεται κατά τις εισαγωγές στην Κοινότητα προϊόντων που κατάγονται και  προέρχονται από το έδαφός τους δεν θα είναι κατώτερη της τιμής ανασχέσεως και ότι κάθε εκτροπή του εμπορίου θα αποφευχθεί- ότι με επιστολή της 5ης Νοεμβρίου 1969, οι αρμόδιες αρχές της Σοσιαλιστικής Δημοκρατίας της Ρουμανίας εδήλωσαν ότι είναι διατεθειμένες να δώσουν τις εγγυήσεις αυτές για τις εξαγωγές στην Κοινότητα εσφαγμένων νησσών και χηνών- ότι θα μεριμνήσουν ώστε οι  εξαγωγές αυτές να πραγματοποιούνται μόνο μέσω της κρατικής επιχειρήσεως εξωτερικού εμπορίου Prodexport- ότι θα μεριμνήσουν επίσης ώστε οι παραδόσεις των ανωτέρω αναφερομένων προϊόντων να μην πραγματοποιούνται σε τιμές "ελεύθερο στα σύνορα" της  Κοινότητος, κατώτερες της τιμής ανασχέσεως η οποία ισχύει κατά την ημέρα του εκτελωνισμού- ότι, για το σκοπό αυτό, θα φροντίσουν όπως η κρατική επιχείρηση εξωτερικού εμπορίου Prodexport αποφεύγει τη λήψη, ιδιαίτερα, μέτρων τα οποία είναι δυνατό να  επιφέρουν εμμέσως πτώση των τιμών κάτω των τιμών ανασχέσεως, όπως η ανάληψη των εξόδων εμπορίας ή μεταφοράς, η χορήγηση εκπτώσεων, η σύναψη συμφωνιών για συνδεδεμένες εμπορικές συναλλαγές ή κάθε άλλο μέτρο αναλόγου αποτελέσματος- ότι οι αρμόδιες αρχές της Σοσιαλιστικής Δημοκρατίας της Ρουμανίας έχουν επί πλέον δηλώσει ότι είναι διατεθειμένες να ανακοινώνουν κατά τακτά διαστήματα στην Επιτροπή μέσω της κρατικής επιχειρήσεως εξωτερικού εμπορίου Prodexport τις λεπτομέρειες σχετικά  με τις εξαγωγές εσφαγμένων νησσών και χηνών στην Κοινότητα και να παρέχουν στην Επιτροπή τη δυνατότητα ασκήσεως συνεχούς ελέγχου της αποτελεσματικότητος των ληφθέντων μέτρων- ότι τα προβλήματα σχετικά με την τήρηση της εγγυήσεως αυτής έχουν συζητηθεί λεπτομερώς με αντιπροσώπους της Σοσιαλιστικής Δημοκρατίας της Ρουμανίας- ότι μετά τις συζητήσεις αυτές δύναται να θεωρηθεί ότι η τρίτη αυτή χώρα είναι σε θέση να τηρήσει την  εγγύηση που έδωσε- ότι, συνεπώς, δεν πρέπει να εισπράττεται συμπληρωματικό ποσό κατά τις εισαγωγές των ανωτέρω αναφερομένων προϊόντων καταγωγής και προελεύσεως της Σοσιαλιστικής Δημοκρατίας της Ρουμανίας- ότι η Επιτροπή Διαχειρίσεως Κρέατος Πουλερικών και Αυγών δεν έχει διατυπώσει γνώμη εντός της προθεσμίας που ετάχθη από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι εισφορές που καθορίζονται σύμφωνα με το άρθρο 4 του κανονισμού αριθ. 123/67/ΕΟΚ, δεν αυξάνονται κατά ένα συμπληρωματικό ποσό για τις εισαγωγές των ακολούθων προϊόντων των δασμολογικών κλάσεων 02.02 Α II και III του κοινού δασμολογίου  καταγωγής και προελεύσεως της Σοσιαλιστικής Δημοκρατίας της Ρουμανίας:  α) νήσσαι εσφαγμέναι, μη τεμαχισμέναι, παρουσιαζόμεναι αποπτερωμέναι, αφαιματωμέναι, ουχί κεναί ή άνευ εντέρων, μετά της κεφαλής και των ποδών, αποκαλούμεναι "νήσσαι 85%"- β) νήσσαι εσφαγμέναι, μη τεμαχισμέναι, παρουσιαζόμεναι αποπτερωμέναι, κεναί, άνευ της κεφαλής και των ποδών, μετά ή άνευ της καρδίας, του συκωτιού και του στομάχου, αποκαλούμεναι "νήσσαι 70%"- γ) χήνες εσφαγμέναι, μη τεμαχισμέναι, παρουσιαζόμεναι αποπτερωμέναι, αφαιματωμέναι, ουχί κεναί, μετά της κεφαλής και των ποδών, αποκαλούμεναι "χήνες 82%"- δ) χήνες εσφαγμέναι, μη τεμαχισμέναι, παρουσιαζόμεναι αποπτερωμέναι, κεναί, άνευ της κεφαλής και των ποδών, μετά ή άνευ καρδίας και στομάχου αποκαλούμεναι "χήνες 75%"-  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημέριδα των Ευρωπαϊκών Κοινοτήτων.  Ο παρών κανονισμό είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Νοεμβρίου 1969.  Για την Επιτροπή Ο Πρόεδρος Jean REY  (1) ΕΕ αριθ. 117 της 19.6.1967, σ. 2301/67.  (2) ΕΕ αριθ. 129 της 28.6.1967, σ. 2577/67.